man2html(1)

NUME
man2html - formatează o pagină de manual în html

SUMAR
man2html [opțuni] [fișier]

DESCRIERE
man2html convertește o pagină de manual așa cum se găsește în fișier (sau intrarea standard (stdin), în caz că argumentul fișier lipsește, sau argumentul "-" este folosit) din stilul man nroff în html, și tipărește rezultatul la ieșirea standard (stdout). Suportă tbl dar nu știe de eqn. Starea de ieșire este 0. Dacă ceva merge eronat, o pagină de eroare este tipărită la ieșirea standard (stdout). Poate fi folosit ca un utilitar de sine stătător, dar este în principal conceput ca un auxiliar, pentru a permite utilizatorilor să navigheze prin paginile de manual folosind un navigator html ca lynx(1), xmosaic(1) sau netscape(1). Partea principală a man2html este motorul troff-to-html scris de Richard Verhoeven (rcb5@win.tue.nl). Adaugă legături pentru următoarele construcții:

foo(3x) | "http://localhost/cgi-bin/man/man2html?3x+foo"
method://șir | "method://șir"
www.nume.gazdă | "http://www.nume.gazdă"
ftp.nume.gazdă | "ftp://ftp.nume.gazdă"
nume@gazdă | "mailto:nume@gazdă"
<string.h> | "file:/usr/include/string.h"

(Primele din acestea pot fi modificate cu opțiuni - vezi mai jos.) Nici o verificare nu este făcută - legăturile generate nu trebuie să existe. De asemenea, este generat un cuprins cu legături interne spre diverse secțiuni, astfel încât este mai ușor pentru cineva să se descurce în paginile mari de manual ca bash(1).

OPȚIUNI
Când se citește de la intrarea standard, nu este întotdeauna clar cum să se facă expansiunea .so. Opțiunea -D permite unui script să definească directorul de lucru.

-D cale
    Elimină ultimele două părți din cale, și face un chdir(dir) înainte de a începe conversia.

Opțiunea -E permite generarea ușoară a mesajelor de eroare dintr-un script cgi.

-E șir
    Produce o pagină de eroare conținând mesajul de eroare dat.

Forma generală a unei legături generate pentru o referință la o pagină de manual este

    <metodă:cale_cgi><cale_man2html><separator><pagină_man>

cu o formă implicită ca mai sus. Părțile acestei legături sunt configurate folosind diverse opțiuni.

-h  Configurează metodă:cele_cgi ca http://localhost. Această opțiune este implicită.

-H gazdă[.domeniu][:port]
    Configurează metodă:cale_cgi ca http://gazdă.domeniu:port.

-l  Configurează metodă:cale_cgi ca lynxcgi:/home/httpd.

-L dir
    Configurează metodă:cale_cgi ca lynxcgi:dir.

-M cale_man2html
    Configurează cale_man2html care va fi folosită. Implicit ea este /cgi-bin/man/man2html.

-p  Configurează separatorul ca '/'.

-q  Configurează separatorul ca '?'. Această opțiune este implicită.

Pe o mașină care nu rulează httpd, se poate folosi lynx pentru a naviga prin paginile de manual, folosind metoda lynxcgi. Când un demon http rulează, lynx, sau orice alt navigator, poate fi folosit pentru a naviga prin paginile de manual, folosind metoda http. Opțiunea -l (pentru `lynxcgi') selectează comportamentul precedent. Cu ea, cale_cgi este /home/httpd. În general, un script cgi poate fi apelat prin

    <cale_la_script>/<mai_multă_cale>?<cerere>

și variabilele de mediu PATH_INFO și QUERY_STRING vor fi configurate ca <mai_multă_cale> și respectiv <cere>. Din moment ce lynxcgi nu tratează partea PATH_INFO, generăm legături cu `?' drept separator în mod implicit. Opțiunea -p (de la eng. `path' (cale)) selectează '/' ca separator, în timp ce opțiunea -q (de la eng. `query'(cerere)) selectează '?' ca separator. Opțiunea -H gazdă va specifica gazda care va fi folosită (în loc de localhost). Un script cgi ar putea folosi

    man2html -H $SERVER_NAME

dacă variabila SERVER_NAME este configurată. Aceasta ar permite mașinii să se comporte ca un server și să exporte pagini de manual.

ERORI
Sunt multe euristici. Rezultatul nu va fi întotdeauna perfect. Metoda lynxcgi nu va funcționa dacă lynx a fost compilat fără a selecta suport pentru ea. Ar putea fi probleme de securitate.

VEZI ȘI
lynx(1), man(1)