MAN(1)

NIMI
man - muotoile ja näytä on-line -ohjesivuja
manpath - määritä käyttäjän hakupolku man-sivuihin

YLEISKATSAUS
man [-acdfhkKtwW] [-m järjestelmä] [-p merkkijono] [-C konfiguraatiotiedosto] [-M polku] [-P selausohjelma] [-S sektiolista] [sektio] nimi ...

KUVAUS
man muotoilee ja näyttää on-line -ohjesivuja. Tämä versio tuntee ympäristömuuttujat MANPATH ja (MAN)PAGER, joten sinulla voi olla oma(t) kokoelmasi man-sivuja ja voit valita minkä tahansa ohjelman näyttämään muotoillut sivut. Jos sektio on annettu, man etsii sivuja vain siitä sektiosta. Voit myös määritellä, missä järjestyksessä sektiot läpikäydään sivuja haettaessa ja minkä esikäsittelyohjelmien läpi lähdetiedostot ajetaan, joko komentorivioptioiden tai ympäristömuuttujien avulla. Jos nimi sisältää / -merkin, yritetään se ensin käsitellä tiedostonimenä, joten voit kirjoittaa man ./foo.5 tai vaikkapa man /cd/foo/bar.1.gz.

OPTIOT

-C  config_file
    Määrittele käytettävä man.conf -tiedosto. Oletus on @man_config_file@. (Katso man.conf(5).)

-M  polku
    Määrittele hakemistolista, joista man-sivuja etsitään. Jos optiota ei käytetä, katsotaan lista ympäristömuuttujasta MANPATH. Jos tällaista ympäristömuuttujaa ei löydy, oletuslista haetaan tiedostosta @man_config_file@. Jos MANPATH sisältää tyhjän merkkijonon, käytetään myös tällöin oletuslistaa.

-P  pager
    Määrittele, millä ohjelmalla sivuja katsotaan. Tämä optio kumoaa MANPAGER-ympäristömuuttujan vaikutuksen, joka taas löytyessään kumoaa PAGER-ympäristömuuttujan vaikutuksen. Oletuksena man käyttää komentoa @pager@.

-S  sektiolista
    Sektiolista on kaksoispisteillä eroteltu lista sektioista, jotka käydään läpi sivua haettaessa. Tämä optio kumoaa MANSECT-ympäristömuuttujan vaikutuksen.

-a  Oletuksena man lopettaa toimintansa näytettyään ensimmäisen löytämänsä man-sivun. Tätä optiota käyttämällä man pakotetaan näyttämään kaikki täsmäävät man-sivut.

-c  Uudelleenmuotoile lähteenä oleva man-sivu, vaikka päivitetty cat-sivu löytyisi. Tämä voi olla käytännöllistä, jos cat-sivu muotoiltiin näytölle, jolle mahtuu eri määrä kirjaimia.

-d  Älä näytä itse man-sivua, vaan vain debuggaustiedot.

-D  Näytä sekä sivu että debuggaustiedot.

-f  Vastaa komentoa whatis.

-h  Näytä vain pieni ohje ohjelman käytöstä.

-k  Vastaa komentoa apropos.

-K  Etsi määriteltyä merkkijonoa *kaikista* man-sivuista. Varoitus: tämä on todennäköisesti hyvin hidasta! Sektion määrittely auttaa. (Omalla koneellani etsintä kestää minuutin 500 man-sivua kohden)

-m  järjestelmä
    Määrittele etsittäväksi vaihtoehtoinen kokoelma man-sivuja, pohjautuen annettuun järjestelmänimeen.

-p  merkkijono
    Määrittele esikäsittelijöiden lista, jotka ajetaan ennen nroff:ia tai troff:ia. Kaikkiin järjestelmiin ei ole asennettu kaikkia esikäsittelyohjelmia. Jotkin näistä ja niitä vastaavista kirjaimista ovat eqn (e), grap (g), pic (p), tbl (t), vgrind (v) ja refer (r). Tämä optio kumoaa MANROFFSEQ-ympäristömuuttujan vaikutuksen.

-t  Käytä komentoa @troff@ man-sivun muotoiluun ja ohjaa tuloste vakiotulosteeseen. Tämä tuloste saatetaan joutua ohjaamaan jonkin filtterin läpi ennen tulostamista.

-w tai --path
    Älä näytä man-sivuja, mutta näytä sijainnit sivuille, jotka muotoiltaisiin tai näytettäisiin. Jos mitään parametria ei anneta, tulostetaan (vakiotulosteeseen) lista hakemistoista, joista man etsisi sivuja. Jos manpath on linkitetty man-ohjelmaan, vastaa "manpath" samaa, kuin "man --path".

-W  Kuten -w, mutta tulosta jokainen tiedostonimi omalle rivilleen ilman mitään lisätietoja. Tämä on hyödyllinen komennoissa, kuten man -aW man | xargs ls -l

CAT-SIVUT
Man yrittää tallentaa muotoillut man-sivut säästääkseen muotoiluun kuluneen ajan seuraavalla kerralla, kun näitä sivuja tarvitaan. Perinteisesti muotoillut sivut .../manX:stä on tallennettu .../catX:ään (... on hakupolku), mutta @man_config_file@:issa voidaan säätää jokin muu hakemistosijoittelu. Jos tarvittavaa cat-hakemistoa ei löydy, ei cat-sivuja tallenneta.

On mahdollista asettaa manin suid:ksi käyttäjä man. Jos man omistaa cat-hakemiston, jonka käyttöoikeudet ovat 0755 (vain man-käyttäjän kirjoitettavissa) ja cat-tiedostojen käyttöoikeudet ovat 0644 tai 0444 (vain man-käyttäjän tai ei kenenkään kirjoitettavissa), ei tavallinen käyttäjä voi muuttaa cat-sivuja tai laittaa muita tiedostoja cat-hakemistoon. Jos manille ei ole määritelty suidia, silloin cat-hakemiston käyttöoikeuksien pitäisi olla 0777, jolloin jokainen käyttäjä voisi jättää cat-sivuja sinne.

Optio -c pakottaa muotoilemaan sivun uudelleen, vaikka uusi cat-sivu löytyisikin.

YMPÄRISTÖMUUTTUJAT

MANPATH
    Jos MANPATH on asetettu, sen arvoa käytetään polkuna man-sivuja etsittäessä.

MANROFFSEQ
    Jos MANROFFSEQ on asetettu, sen arvoa käytetään määrittelemään esikäsittelijät, jotka ajetaan ennen nroffia tai troffia. Oletuksena sivut ajetaan tbl(1)-esikäsittelijän läpi ennen nroffia.

MANSECT
    Jos MANSECT on asetettu, sen arvoa käytetään määrittelemään, mistä sektioista sivuja etsitään.

MANWIDTH
    Jos MANWIDTH on asetettu, sen arvo kertoo leveyden, jolla sivut näytetään ruudulla. Muuten sivut näytetään koko ruudun levyisinä.

MANPAGER
    Jos MANPAGER on asetettu, sen arvo kertoo ohjelman nimen, jota käytetään man-sivujen esittämiseen. Muuten käytetään ympäristömuuttujaa PAGER. Jos sitäkään ei ole asetettu, käytetään komentoa @pager@.

LANG
    Jos LANG on asetettu, sen arvo määrittelee alihakemiston nimen, mistä man etsii ensin sivuja. Niinpä komento 'LANG=fi man 1 foo' saa manin etsimään ensin sivua .../fi/man1/foo.1. Jos tätä ei löydy, etsii man sivua .../man1/foo.1. Merkit ... tarkoittavat hakupolkua.

NLSPATH, LC_MESSAGES, LANG
    Ympäristömuuttujat NLSPATH ja LC_MESSAGES (tai LANG, jos jälkimmäistä ei ole asetettu) kertovat käytettävän viestikirjaston. (Englanninkieliset viestit on käännetty ohjelman sisään, joten ne eivät tarvitse erillistä viestikirjastoa.) Huomaa, että man saattaa käyttää ohjelmia, kuten col(1), jotka käyttävät myös esimerkiksi muuttujaa LC_CTYPE.

PATH
    PATH:ia käytetään muodostamaan oletushakupolkua man-sivuille.

SYSTEM
    SYSTEM -ympäristömuuttujaa käytetään vaihtoehtoisen järjestelmän oletusnimeksi (optiota -m käytettäessä).

BUGIT
Optio -t toimii vain, jos troffin kaltainen ohjelma on asennettu.
Jos näet tavuviivojen tilalla vilkkuvan \255:n tai <AD>:n, aseta ympäristömuuttuja 'LESSCHARSET=latin1'.

KATSO MYÖS
apropos(1) whatis(1) less(1) groff(1).